Anastasiya Motak

Anastasiya Maksimovna Motak (; ) — ukraynalı idman gimnastı, 2020-ci il Ukrayna Milli çempionu və 2020-ci il Avropa çempionatında qızıl medal qazanan komandanın üzvü.
 Erkən həyatı 
Anastasiya Motak 12 noyabr 2004-cü ildə Ukraynanın Jitomir vilayətinin Jitomir şəhərində anadan olub. O, 2008-ci ildən Xarkovda gimnastika ilə məşğul olmağa başlayıb.

 Gimnastika karyerası 
 2019 
Anastasiya Motak yeniyetmə arasında keçirilən Ukrayna Milli Çempionatında yarışaraq üçüncü yerə çıxıb. Aprel ayında o, komandasının beşinci yeri tutduğu Stella Zaxarova Kubokunda da yarışıb. Fərdi olaraq o, çoxnövçülükdə 10-cu yeri tutsa da, dirəklə tullanmada gümüş medal qazanıb.  Həmin ayın sonunda Motak Avropa Oyunlarının sınaq yarışlarında yarışaraq, çoxnövçülükd və dirəklə tullanmada birinci, paralel qollar və döşək hərəkətlərində dördüncü oldu.

İyun ayında Motak yeniyetmələr arasında keçirilən ilk Dünya çempionatında yarışdı. O, yalnız ABŞ-dən Kayle Diçello, Böyük Britaniyadan Cennifer Qədirova və rusiyalı Vladislava Urazovadan sonra dördüncü yeri tutaraq tullanma yarışının finalına vəsiqə qazandı. O, Avropa Gənclər Olimpiya Festivalında yarışaraq mövsümü başa vurmuş motak, rusiyalı Viktoriya Listunovadan sonra ikinci yerin sahibi olaraq, gümüş medal qazanıb.

 2020 
anastasiya Motakın 2020-ci ildə böyüklər arasında keçirilən yarışda iştirakı üçün yaşı uyğun gəldi. Sentyabr ayında Motak Ukrayna Milli Çempionatında çıxış etdi. O, çoxnövçülükdə qalib gələrək paralel qollarda birinci, dayaqlı tullanma və sərbəst hərəkətlərdə ikinci yeri tutdu. Növbəti ay o, Sombatxe Çağırış Kubokunda yarışaraq, Macarıstandan olan Boqlarka Devaydan sonra, dayaqlı tullanmada gümüş medal qazandı.

Dekabr ayında Anastasiya Avropa çempionatında Anastasiya Baçinska, Yelizaveta Hubareva, Angelina Radivilova və Diana Varinska ilə birlikdə yarışdı. Kvalifikasiya zamanı, Ukraynanın Rumıniyadan sonra komanda finalında ikinci yerə vəsiqə qazanmasında onun böyük rolu oldu və fərdi olaraq tullanma, paralel qollar və sərbəst hərəkətlərdə finala vəsiqə qazandı. Komanda finalında Ukrayna komandası Rumıniyanı geridə qoyaraq, qızıl medal qazandı. Tədbirin finallarında Motak tullanmada (Jofiya Kovaç və Larisa Yordakedən sonra) və paralel qollarda (Yordake və Silviana Sfiringudan sonra) bürünc medal qazandı və sərbəst hərəkətlərdə beşinci yeri tutdu.

 2021-22 
2021-ci ilin aprel ayında Anastasiya Motak Avropa Çempionatında yarışdı. O, dirəklə tullanmada finala vəsiqə qazanaraq, dördüncü yeri tutdu. Payızda o, valideynlərinin yaşadığı Polşaya köçdü və orada komandadaxili yarışlarda iştirak etdi.

Anastasiya Motak 2022-ci il üçün Ukrayna millisinə daxil edilmədi.

 İstinadlar 

Kateqoriya:Ukraynanın idman gimnastları